MUNICIPIUL SATU MARE

PRIMARUL MUNICIPIULUI

Nr. 49692 din 23.09.2021

 Kereskényi Gábor, primar al municipiului Satu Mare, în temeiul prevederilor art. 136 alin. (1) din Ordonanța de urgență nr.57/2019 privind Codul administrativ, inițiez proiectul de hotărâre având ca obiect privind acordarea titlului de ,,Cetăţean de onoare al municipiului Satu Mare’’ domnului profesor universitar doctor Daniel David

**REFERAT DE APROBARE:**

Acordarea titlului de Cetăţean de onoare al municipiului Satu Mare domnului prof. univ. dr. David Daniel reprezintă atât o recunoaştere a activităţii domniei sale, cât şi o modestă recompensă morală pentru contribuţia sa la dezvoltarea vieții academice din România.

Universitatea Babeș- Bolyai (UBB) este cea mai mare comunitate academică, cu 55.000 de oameni, din care 49.000 de studenți. Este o onoare pentru noi, sătmărenii, faptul că de-a lungul deceniilor, domnul David Daniel și-a dedicat viața instruind mii de studenți, mulți dintre ei sătmăreni.

Daniel David este profesor „Aaron T. Beck” de psihologie clinică şi psihoterapie (ştiinţe cognitive clinice) la Universitatea Babeş-Bolyai din Cluj-Napoca (UBB), directorul fondator al Departamentului de Psihologie Clinică şi Psihoterapie din cadrul Universităţii Babeş-Bolyai și preşedinte al International Institute for the Advanced Studies of Psychotherapy and Applied Mental Health.

Daniel David este unul dintre cei mai cunoscuţi oameni de ştiinţă din România, în anul 2008, la propunerea autorităţii naţionale pentru cercetare ştiinţifică, a fost decorat pentru ştiinţă cu Ordinul Naţional pentru Merit în Grad de Cavaler.

Oameni ca și David Daniel nu au doar o contribuție semnificativă la dezvoltarea sistemului de învățământ și a științei din România, este un om care mișcă România în direcția bună.

Satu Mare este locul unde s-a născut David Daniel, locul unde a studiat, și-a pus bazele pentru strălucita carieră academică pe care avea să o urmeze. Prin acordarea titlului de Cetățean de Onoare al municipiului Satu Mare prof. univ. dr. David Daniel (alăturându-se celorlalte nume remarcabile cărora li s-a acordat acest onorabil titlu), va spori patrimoniul cultural al municipiului, la care se adaugă recunoștința noastră pentru prestigioasa lui activitate. Va fi dovada unui nou prilej de a arăta prețuirea acordată culturii și oamenilor de cultură, științei și oamenilor de știință.

În spiritul recunoștinței ce se cuvine sunt onorat să propun acordarea titlului de ,,Cetățean de onoare al municipiului Satu Mare“ domnului profesor universitar, doctor, *Daniel David.,* rector al Universității Babeș – Bolyai Cluj Napoca.

Primar al municipiului Satu Mare

Kereskényi Gábor

 Întocmit: Fabian Ciprian